ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.51 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.75 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,51,46,165
|
|
అందుబాటులోని నిల్వలు
|
|
19,75,29,350
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.51 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.75 కోట్లకుపైగా  నిల్వలు అందుబాటులో ఉన్నాయి.
రాష్ట్రపతి సచివాలయం
డా.ఏపీజే అబ్దుల్ కలాం జయంతి సందర్భంగా నివాళులు అర్పించిన రాష్ట్రపతి శ్రీ కోవింద్
మాజీ రాష్ట్రపతి డా.ఏపీజే అబ్దుల్ కలాం జయంతి సందర్భంగా, రాష్ట్రపతి శ్రీ రామ్నాథ్ కోవింద్ పుష్పాంజలి ఘటించారు. రాష్ట్రపతి భవన్లో ఈ కార్యక్రమం జరిగింది. రాష్ట్రపతి భవన్ సిబ్బంది కూడా ఈ కార్యక్రమంలో పాల్గొని కలాం చిత్రపటానికి పూలు సమర్పించారు.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్మూ & కాశ్మీర్ లో కోవిడ్ -19 ప్రస్తుత పరిస్థితిని సమీక్షించిన కేంద్ర మంత్రి డాక్టర్ జితేంద్ర సింగ్
ఈశాన్య ప్రాంత అభివృద్ధి కేంద్ర సహాయ మంత్రి , పి.ఎం.ఓ, పర్సనల్, పబ్లిక్ గ్రీవియెన్స్, పెన్షన్స్, అణుశక్తి మరియు అంతరిక్షం శాఖల సహాయ మంత్రి డాక్టర్ జితేంద్ర సింగ్ ఈ రోజు జమ్మూ & కాశ్మీర్ లో కోవిడ్ -19 ప్రస్తుత పరిస్థితిని సమీక్షించారు. పెద్ద సంఖ్యలో వ్యక్తులు కేంద్ర పాలిత ప్రాంతాలకు తిరిగి రావడంతో పాటు కేసులు పెరిగే విషయాన్న దృష్టిలో ఉంచుకుని ఈ సమీక్ష నిర్వహించారు. వీడియో కాన్ఫరెన్స ద్వారా జరిగిన ఈ సమీక్షలో మిషన్ డైరక్టర్, నేషనల్ హెల్త్ మిషన్, జమ్మూ కాశ్మీర్ డివిజన్ డైరక్టర్ హెల్త్ సర్వీసెస్ మరియు అన్ని జిల్లా సి.ఎం.ఓ.లు పాల్గొన్నారు.
ఆరోగ్య శాఖ అధికారులు క్షేత్రస్థాయి నివేదికల గురించి మంత్రికి వివరించారు. వివిధ దశల్లో పెరుగుతున్న కోవిడ్ -19 కేసులు కేంద్ర పాలిత ప్రాంతానికి పెద్ద సంఖ్యలో తిరిగి వచ్చే వ్యక్తుల మీద ఆధారపడి ఉందని, వీరికి ఇప్పటికే పరీక్షలు నిర్వహించారని, కోవిడ్ పాజిటివ్ వచ్చిన వ్యక్తులను నిర్బంధంలో ఉంచటమే కాకుండా, వ్యాప్తి చెందకుండా చర్యలు తీసుకుంటున్నట్లు తెలిపారు. అదే విధంగా పరీక్షల సామర్థ్యం పెంచబడిందని, 10 వేల నుంచి 10 లక్షలకు పెరిగిందని తెలిపారు. ఆరోగ్య అధికారులు ఐ.సి.ఎం.ఆర్. యాప్ ను వినియోగిస్తున్నారని, దీని ద్వారా పరీక్ష ప్రక్రియ ఫలితాలు తిరిగి వచ్చే సమయాన్ని మూడు రోజులకు తగ్గించినట్లు వివరించారు. కోవిడ్ -19 పాజిటివ్ వ్యక్తులతో పరిచయం కలిగి ఉన్న కోవిడ్ -19 రోగులను గుర్తించడానికి కాంటాక్ట్ ట్రేసింగ్ పరీక్షలు పెద్ద ఎత్తున జరుగుతున్నాయని డాక్టర్ జితేంద్ర సింగ్ కు సమాచారం అందించారు.
కోవిడ్ -19 ఎదుర్కొనేందుకు కేంద్ర పాలిత ప్రాంతం చేస్తున్న ప్రయత్నాలను డాక్టర్ జితేంద్ర సింగ్ ప్రశంసించారు. కేసులు పెరుగుదల విషయంలో భయపడాల్సిన అవసరం లేదని, ఉన్నత ప్రయత్నాల ద్వారా ప్రజలకు భరోసా ఇవ్వాల్సిన అవసరం ఉందని, అదే విధంగా అన్న పాజిటివ్ కేసులను గుర్తించడమే గాక, సమర్థవంతమైన చికిత్సను అందించాల్సిన అవసరం ఉందని సూచించారు. రెడ్ జోన్లు, కంటైన మెంట్ జోన్లు ప్రజల భద్రత మరియు వైరస్ నియంత్రణ కోసమే అన్న డాక్టర్ జితేంద్ర సింగ్, కరోనా మీద విజయవంతమైన పోరాటం నిర్విహించేందుకు ప్రజలు అన్ని రకాల జాగ్రత్తలు పాటించాలని, వారి జీవితాలను కొనసాగించాలని, జీవనశైలిలో మార్పులను ప్రోత్సహించాలని సూచించారు.
భారత పోటీ ప్రోత్సాహక సంఘం
వ్యాపార కలయికల క్రమబద్ధీకరణలో నాన్-కాంపీట్ ఆంక్షల సరళీకరణపై అభిప్రాయాలను ఆహ్వానించిన సీసీఐ
వ్యాపారాలను మరింత సులభతరం చేసేందుకు చర్యలు
సంస్థలపై సమాచార భారాన్ని తగ్గించేలా నిబంధనల్లో మార్పులకు యోచన
వ్యాపార సంస్థల కలయికల పరిశీలనలో భాగంగా.. విలీనాలు, కొనుగోళ్లలో నిర్దేశించిన నాన్-కాంపీట్ ఆంక్షలను కాంపిటీషన్ కమిషన్ ఆఫ్ ఇండియా  సరళీకరించేందుకు ప్రయత్నిస్తోంది. నోటిఫై చేసిన పార్టీలు నాన్-కాంపీట్ ఆంక్షల సమాచారాన్ని పరిశీలన కోసం అందించాలి. ఏ పరిస్థితుల్లో నాన్-కాంపీట్ ఆంక్షలను ‘అనుబంధం’ లేదా ‘అనుబంధం కాని’ వాటిగా పరిగణిస్తారో వివరిస్తూ మార్గదర్శకాలను సీసీఐ విడుదల చేసింది. గుడ్విల్తోపాటు ఉత్పత్తికి సంబంధించి సమస్త సమాచారం బదిలీ జరిగినట్లయితే మూడేళ్ల నాన్-కాంపీట్ ఆబ్లిగేషన్ సమర్థనీయమని మార్గదర్శకాల్లో పేర్కొంది. కేవలం గుడ్విల్ బదిలీ మాత్రమే జరిగితే ఇది రెండేళ్లు మాత్రమే సమర్థనీయమని పేర్కొంది. అమ్మిన వ్యాపారం, ఒప్పందం జరిగిన భూభాగానికి నాన్-కాంపీట్ పరిధి పరిమితమవుతుందని మార్గదర్శకాల్లో వెల్లడించింది. ఏదిఏదమైనా, అనుబంధం కాని ఆంక్ష, చట్ట నిబంధనల ప్రకారం, ఉల్లంఘన అనుమానాన్ని లేవనెత్తలేదు.
నాన్-కాంపీట్ ఆంక్షలను మదింపు చేయడానికి సాధారణ ప్రమాణాలను సూచించడం ఆధునిక వ్యాపార పరిస్థితులకు తగదన్న విషయాన్ని గమనించబడింది. ప్రతీ కేసు ఆధారంగా సమగ్ర పరిశీలన నిర్వహిచడం సాధ్యమే అయినా, సంస్థల కలయిక సందర్భాలలో అనుసరించిన కాల పద్ధతులను పరిగణనలోకి తీసుకోవడం సాధ్యం కాదు.
పార్టీల కలయిక కోసం, అంగీకరించిన నాన్-కాంపీట్ రిస్ట్రిక్షన్ల సమాచారాన్ని కోరుతున్న 'కలయికల క్రమబద్ధీకరణ ఫారం-1'లోని 5.7 పేరాను వదిలివేసేందుకు సీసీఐ ప్రతిపాదించింది. నాన్-కాంపీట్ రిస్ట్రిక్షన్లను నిర్ణయించడంలో పార్టీల సౌలభ్యాన్ని ఇది పెంచుతుంది. దీనివల్ల నాన్-కాంపీట్ ఏర్పాట్లు ఆరోగ్యకర పోటీకి అనుగుణంగా ఉన్నాయని నిర్ధారించేలా సదరు పార్టీలే బాధ్యత వహిస్తాయి. నాన్-కాంపీట్ రిస్ట్రిక్షన్ల నుంచి వ్యాపార పోటీకి సంబంధించిన ఆందోళనలు తలెత్తితే, చట్టంలోని 3 మరియు/ లేదా 4 సెక్షన్ల కింద వాటిని పరిశీలించవచ్చు.
వ్యాపార కలయికల నిబంధనలకు ముసాయిదా సవరణ ప్రతిని సీసీఐ వెబ్సైట్ లో చూడవచ్చు. దీనిపై ప్రజల అభిప్రాయాలను జూన్ 15, 2020 కల్లా combination.cci[at]nic[dot]in కు ఈమెయిల్ చేయాలి.
(Visitor Counter : 203
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ వాక్సినేషన్ అప్డేట్
రాష్ట్రాలు కేంద్ర పాలిత ప్రాంతాలకు 39.45 కోట్ల వాక్సిన్ డోస్లు అందించడం జరిగింది.
1.91 కోట్లకు పైగామిగిలిన, వాడని వాక్సిన్డోస్లు రాష్ట్రాలు,కేంద్రపాలిత ప్రాంతాలు, ప్రైవేటు ఆస్పత్రుల వద్ద ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
39.46 కోట్లకు పైగా  వాక్సిన్ డోస్లు ఇప్పటివరకు రాష్ట్రాలు, కేంద్ర పాలిత ప్రాంతాలకు పంపిణీ చేయడం జరిగింది. మరో 12,00,000 డోస్లు పంపిణీకి సిద్ధంగా ఉన్నాయి.
ఇందులో వృధా అయిన వాటితో కలిపి మొత్తం వినియోగించినవి 37,55,38,390 డోస్లు. 
1.91 కోట్ల  మిగులు , వాడని కోవిడ్ వాక్సిన్లు ఇంకా రాష్ట్రాలు, కేంద్ర పాలిత ప్రాంతాలు,ప్రైవేటు ఆస్పత్రుల వద్ద ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 161.47 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.32 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,61,47,69,885
|
|
అందుబాటులోని నిల్వలు
|
|
13,32,44,836
161.47 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13.32 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మహిళా, శిశు అభివృద్ధి మంత్రిత్వ శాఖ
మహిళల కోసం ఎస్వోఎస్ రక్షణ యాప్
ఆపదలో ఉన్న మహిళలకు సాయం చేసేందుకు 112 నంబర్తో 'అత్యవసర ప్రతిస్పందన సహాయ వ్యవస్థ' ను కేంద్ర ప్రభుత్వం ప్రారంభించింది. ఏ స్మార్ట్ ఫోన్లోనైనా 112 ఇండియా మొబైల్ యాప్ను డౌన్లోడ్ చేసుకుని ఈఆర్ఎస్ఎస్ సేవలను పొందవచ్చు.
భారత రాజ్యాంగంలోని ఏడో షెడ్యూల్ ప్రకారం.., పోలీస్, ప్రజా పరిపాలన రాష్ట్రాల జాబితాలో ఉన్న అంశాలు. మహిళల రక్షణ సహా శాంతిభద్రతల పరిరక్షణ, పౌరుల ప్రాణాలు, ఆస్తులకు భద్రత కల్పించడం రాష్ట్రాలు, కేంద్ర పాలిత ప్రాంతాల ప్రాథమిక విధి. మహిళలపై జరుగుతున్న హింసను అడ్డుకునేలా, పురుష సిబ్బంది సహా పోలీసులకు రాష్ట్రాలు, కేంద్ర పాలిత ప్రాంతాలు శిక్షణ ఇస్తున్నాయి. మహిళల భద్రతకు సంబంధించిన అంశాల నిర్వహణ సహా పోలీసులకు ఎప్పటికప్పుడు కేంద్ర ప్రభుత్వం కూడా శిక్షణ ఇస్తోంది.
నిర్భయ నిధి సాయంతో, బాధిత మహిళల కోసం 684 సహాయ కేంద్రాలను కేంద్ర ప్రభుత్వం ఏర్పాటు చేసింది. రాష్ట్రాల వారీగా ఈ కేంద్రాల వివరాలు అనుబంధం-1లో ఉన్నాయి.
కేంద్ర మహిళ, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ, లిఖితపూర్వక సమాధానం రూపంలో ఈ సమాచారాన్ని లోక్సభకు సమర్పించారు.
రక్షణ మంత్రిత్వ శాఖ
డ్యూరాండ్ కప్ 'ట్రోఫీ టూర్'ను ప్రారంభించిన సైనిక, వాయు దళాల అధిపతులు
చీఫ్ ఆఫ్ ఆర్మీ స్టాఫ్ జనరల్ మనోజ్ పాండే, చీఫ్ ఆఫ్ ఎయిర్ స్టాఫ్ & ఎయిర్ చీఫ్ మార్షల్ వీఆర్ చౌదరి, అఖిల భారత ఫుట్బాల్ సంఘం  అధ్యక్షుడు కళ్యాణ్ చౌబే కలిసి 132వ డ్యూరాండ్ కప్ పోటీల “ట్రోఫీ టూర్”ను ప్రారంభించారు. ఇవాళ దిల్లీ కాంట్లోని మానెక్షా సెంటర్లో ఏర్పాటు చేసిన వేడుకలో “ట్రోఫీ టూర్”ను ప్రారంభించారు. ఇది, భారతదేశ పురాతన ఫుట్బాల్ టోర్నమెంటు. ఈ క్రీడా పోటీలు కోల్కతాలో ఆగస్టు 03 నుంచి సెప్టెంబర్ 03 వరకు జరుగుతాయి. “ట్రోఫీ టూర్” ప్రారంభోత్సవ కార్యక్రమానికి యువ ఫుట్బాల్ క్రీడాకారులు, క్రీడా ప్రముఖులు పెద్ద సంఖ్యలో హాజరయ్యారు.
డ్యూరాండ్ కప్ పోటీలు ఆసియాలో అత్యంత పురాతనమైనది, ప్రపంచంలో మూడో పురాతన ఫుట్బాల్ టోర్నమెంటు ఇది. భారతదేశంలోని అగ్రశ్రేణి ఫుట్బాల్ జట్లు ఇందులో పాల్గొంటాయి. భారత సాయుధ దళాలు దీనిని నిర్వహిస్తాయి. ఫుట్బాల్ క్రీడలో భారతదేశ ప్రతిభను దశాబ్దాలుగా డ్యూరాండ్ కప్ చాటుతోంది, ప్రతిభావంతులను వెలికి తీస్తోంది. తొలి పోటీలు 1888లో సిమ్లాలో జరిగాయి. తొలుత, ఆర్మీ కప్గా ఈ టోర్నమెంటు ప్రారంభమైంది. భారతదేశంలోని బ్రిటీష్ ఇండియన్ సైనిక దళాలకు మాత్రమే అప్పట్లో ప్రవేశం ఉండేది. తర్వాతి కాలంలో పౌర జట్లు పాల్గొనడానికి కూడా అనుమతి లభించింది.
డ్యూరాండ్ కప్ టోర్నమెంటు విజేత జట్టుకు మూడు జ్ఞాపికలు బహూకరిస్తారు, అందుకే ఈ టోర్నమెంటు చాలా ప్రత్యేకమైనది. విజేత జట్టుకు డ్యూరాండ్ కప్ , సిమ్లా ట్రోఫీ , ప్రెసిడెంట్స్ కప్  లభిస్తాయి. రాబోయే నెల రోజుల్లో, ట్రోఫీ టూర్లో భాగంగా ఈ మూడు జ్ఞాపికలను సిమ్లా, ఉధంపూర్, జైపూర్, ముంబై, పుణె, బెంగళూరు, భువనేశ్వర్, కోక్రాఝార్, గువాహతి, షిల్లాంగ్ సహా కొన్ని ప్రధాన నగరాల్లో ప్రదర్శిస్తారు. ఈ విధంగా ఇవి దేశంలోని అన్ని మూలలను చుట్టి వస్తాయి. కోల్కతాలో టోర్నమెంటు ప్రారంభ సమయానికి ఆ నగరానికి చేరుకుంటాయి.
నేపాల్, భూటాన్, బంగ్లాదేశ్ జట్లు సహా 24 జట్లు 132వ టోర్నమెంటులో పాల్గొంటున్నాయి. 27 సంవత్సరాల విరామం తర్వాత విదేశీ జట్లు ఈ పోటీల్లో పాల్గొంటున్నాయి. అన్ని దేశీయ జట్లకు తలుపులు ఎప్పుడు తెరిచే ఉండాయి. అఖిల భారత ఫుట్బాల్ సంఘం ఆధ్వర్యంలోని డ్యూరాండ్ ఫుట్బాల్ టోర్నమెంట్ సొసైటీ  ఈ పోటీలను నిర్వహిస్తుంది. ఒక్కమాటలో చెప్పాలంటే, క్రీడా రంగంలో అత్యుత్తమ ప్రతిభ, క్రీడాస్ఫూర్తి, పోటీతత్వానికి ఈ టోర్నమెంటు ఎప్పుడూ నిదర్శనంగా నిలుస్తోంది.
రహదారి రవాణా, హైవేల మంత్రిత్వ శాఖ
దేశంలోనే తొలి బహుళ నమూనా లాజిస్టిక్ పార్కుకు మంగళవారం అసోంలో శంకుస్థాపన చేయనున్న శ్రీ గడ్కరీ
కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ, దేశంలోనే తొలిసారిగా అసోంలో నిర్మించనున్న బహుళ నమూనా లాజిస్టిక్ పార్కుకు శంకుస్థాపన చేయనున్నారు. మంగళవారం, వర్చువల్ పద్ధతిలో ఈ కార్యక్రమం ఉంటుంది. అసోం ముఖ్యమంత్రి శ్రీ శరబానంద సోనోవాల్ శంకుస్థాపన కార్యక్రమానికి అధ్యక్షత వహిస్తారు. కేంద్ర సహాయ మంత్రులు డా.జితేంద్ర సింగ్, డా.వి.కె.సింగ్, శ్రీ రామేశ్వర్ తెలి, రాష్ట్ర మంత్రులు, ఎంపీలు, ఎమ్మెల్యేలు, కేంద్ర, రాష్ట్ర ప్రభుత్వాల సీనియర్ అధికారులు పాల్గొంటారు.
రూ.693.97 కోట్ల విలువైన ఈ పార్కుతో, వాయు, రహదారి, రైల్వే, జల మార్గాల అనుసంధానం ద్వారా ప్రజలకు ప్రయోజనం కలుగుతుంది. కేంద్ర ప్రభుత్వం ప్రతిష్టాత్మకంగా చేపట్టిన భారత్మాల పరియోజన కింద ఈ పార్కును ఏర్పాటు చేస్తున్నారు.
(Visitor Counter : 91
మానవ వనరుల అభివృద్ధి మంత్రిత్వ శాఖ
పరీక్షా పే చర్చ 2022లో విస్తృతంగా పాల్గొనాలని శ్రీ ధర్మేంద్ర ప్రధాన్ పిలుపునిచ్చారు
"పరీక్ష పే చర్చ 2022" -5వ ఎడిషన్లో పాల్గొని, ప్రధాన మంత్రి శ్రీ నరేంద్ర మోదీ ద్వారా మార్గదర్శకత్వం వహించే అవకాశాన్ని పొందవలసిందిగా కేంద్ర విద్య మరియు నైపుణ్యాభివృద్ధి మంత్రి శ్రీ ధర్మేంద్ర ప్రధాన్ విద్యార్థులు, ఉపాధ్యాయులు, తల్లిదండ్రులను ఆహ్వానించారు.
ప్రధాన మంత్రి శ్రీ నరేంద్ర మోదీ. జీవితాన్ని ఉత్సవంగా నిర్వహించుకోవడానికి పరీక్షల నుండి ఉత్పన్నమయ్యే ఒత్తిడిని చర్చించి, అధిగమించడానికి దేశవ్యాప్తంగా విద్యార్థులు, తల్లిదండ్రులు, ఉపాధ్యాయులు విదేశాల నుండి కూడా ఆయనతో సంభాషించే విశిష్టమైన ఇంటరాక్టివ్ ప్రోగ్రామ్ - పరీక్షా పే చర్చా అనే కార్యక్రమాన్ని రూపొందించారు. పాఠశాల విద్య, అక్షరాస్యత విభాగం, విద్యా మంత్రిత్వ శాఖ ద్వారా గత నాలుగు సంవత్సరాలుగా ఈ ఈవెంట్ విజయవంతంగా నిర్వహిస్తుంది.
ఈ ప్రోగ్రామ్ ఫార్మాట్ 2021లో వలె ఆన్లైన్ మోడ్లో ఉండాలని ప్రతిపాదించారు. ఆన్లైన్ సృజనాత్మక రచనల పోటీని https://innovateindia.mygov.in/ppc-2022/లో 28 డిసెంబర్ నుండి 20 జనవరి 2022 వరకు వివిధ అంశాలపై నిర్వహించ తలపెట్టారు ఎంపికైన విజేతలు అడిగే ప్రశ్నలు పరీక్షా పే చర్చా కార్యక్రమంలో ప్రదర్శితమౌతాయి.
9 నుండి 12 తరగతుల పాఠశాల విద్యార్థులు, ఉపాధ్యాయులు తల్లిదండ్రులను ఆన్లైన్ పోటీ ద్వారా ఎంపిక చేస్తారు.
https://innovateindia.mygov.in/ppc-2022/లో రిజిస్ట్రేషన్లు 28 డిసెంబర్ 2021 నుండి 20 జనవరి 2022 వరకు దిగువ జాబితా చేయబడిన థీమ్లపై ప్రత్యక్ష ప్రసారం చేస్తున్నారు
● విద్యార్థుల కోసం థీమ్లు:
COVID-19 సమయంలో పరీక్ష ఒత్తిడి నిర్వహణ వ్యూహాలు
ఆజాదీ కా అమృత్ మహోస్తావ్
స్వావలంబన భారత్ కోసం స్వయం-సంవృద్ది పాఠశాల
క్లీన్ ఇండియా, గ్రీన్ ఇండియా తరగతి గదులలో డిజిటల్ సహకారం
పర్యావరణ పరిరక్షణ వాతావరణ మార్పు కాపాడడం
● ఉపాధ్యాయుల కోసం థీమ్లు:
a. నయా భారత్ కోసం జాతీయ విద్యా విధానం .
COVID-19 మహమ్మారి: అవకాశాలు-సవాళ్లు
● తల్లిదండ్రుల కోసం థీమ్లు:
బేటీ పఢావో, దేశ్ బఢావో
లోకల్ టు గ్లోబల్ - వోకల్ ఫర్ లోకల్
లెర్నింగ్ కోసం జీవితకాల విద్యార్థుల ఆరాటం
MyGov లో పోటీల ద్వారా ఎంపికైన సుమారు 2050 మంది పాల్గొనేవారికి డైరెక్టర్, NCERT నుండి ప్రశంసా పత్రం తో పాటు ప్రధాన మంత్రి వ్రాసిన హిందీ మరియు ఆంగ్ల భాషలలో పరీక్షా వారియర్స్ పుస్తకం తో కూడిన ప్రత్యేక పరీక్షా పే చర్చా కిట్ను అందజేస్తారు. దేశం నలుమూలల నుంచి ఉపాధ్యాయులు మరియు తల్లిదండ్రులు విద్యార్థులు ఉత్సాహంగా పాల్గొంటున్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అంతర్జాతీయ టీ దినోత్సవం సందర్భంగా వెబినార్
కంగ్రా టీ సుగుణాలను వివరించిన ఐహెచ్బీటీ
కంగ్రా టీ కరోనా వైరస్ ప్రభావాన్ని తగ్గిస్తుంది, హెచ్ఐవీ ఔషధాల కంటే ఉత్తమం: ఐహెచ్బీటీ
సవరించిన ప్రొటోకాల్ ప్రకారం, భారత వైద్య పరిశోధన మండలి రోగ నిరోధక శక్తిని మెరుగుపరచడానికి, వైరస్ వృద్ధిని అడ్డుకోవడానికి హైడ్రాక్సీ క్లోరోక్విన్ ను యాంటీ-హెచ్ఐవీ ఔషధాలతో భర్తీ చేసే అవకాశం ఉంది. అయితే, 'కంగ్రా టీ'  లోని రసాయనాలు రోగనిరోధక శక్తిని పెంచుతాయని, యాంటీ-హెచ్ఐవీ ఔషధాల కంటే కరోనా వైరస్ను బాగా అడ్డుకోగలవని ఇన్స్టిట్యూట్ ఆఫ్ హిమాలయన్ బయోరిసోర్స్ టెక్నాలజీ  డైరెక్టర్ డా.సంజయ్ కుమార్ చెప్పారు. ఈ ఇన్స్టిట్యూట్ హిమాచల్ప్రదేశ్లోని పలంపూర్లో ఉంది. అంతర్జాతీయ టీ దినోత్సవం సందర్భంగా ఐహెచ్బీటీ నిర్వహించిన వెబినార్లో ఈ విషయాన్ని డా.కుమార్ వెల్లడించారు.
కంగ్రా టీ వల్ల సమాజానికి, పరిశ్రమకు కలిగే ప్రయోజనాలు, మానవ ఆరోగ్యానికి టీ లోని ఔషధ గుణాలు చేసే మేలు, కొవిడ్-19ను ఎదుర్కోవడానికి ఐహెచ్బీటీ వృద్ధి చేసి బదిలీ చేసిన సాంకేతికతల గురించి తన ప్రసంగంలో డా.కుమార్ వివరించారు. కంప్యూటర్ ఆధారిత మోడళ్ల ద్వారా శాస్త్రవేత్తలు 65 బయోయాక్టివ్ లేదా పాలిఫెనాల్స్ను పరీక్షించారని ఆయన వెల్లడించారు. కరోనా రోగులకు చికిత్స చేయడానికి అనుమతించిన వాణిజ్యపరమైన యాంటీ-హెచ్ఐవీ ఔషధాల కంటే, ప్రత్యేకమైన వైరల్ ప్రొటీన్ను ఇవి ప్రభావవంతంగా అడ్డుకుంటాయని తెలిపారు. మానవ కణాల్లో వైరస్ వృద్ధికి సాయపడే వైరల్ ప్రొటీన్ను నిరోధిస్తాయని డా.కుమార్ చెప్పారు.
కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ లో ఐహెచ్బీటీ కూడా ఓ భాగం. తేయాకు సారం, సహజ సుగంధ నూనెలు కలిగిన ఆల్కాహాల్ ఆధారిత హ్యాండ్ శానిటైజర్లను తన సాంకేతిక భాగస్వాముల ద్వారా ఐహెచ్బీటీ ఉత్పత్తి చేసి, పంపిణీ చేస్తోంది. తేయాకు సారం, సహజ సపోనిన్స్తో కూడిన మూలికా సబ్బును కూడా ఐహెచ్బీటీ వృద్ధి చేసింది. సోడియం లారేత్ సల్ఫేట్, సోడియం డోడేసిల్ సల్ఫేట్, మినరల్ నూనెలు లేకుండా ఈ సబ్బును తయారు చేశారు. ఇది ఫంగస్, బాక్టీరియాలను దరి చేరనివ్వకుండా, పరిశుభ్రత, తేమ ప్రయోజనాలను అందిస్తుంది.
హిమాచల్ప్రదేశ్లోని రెండు సంస్థలు ఈ సబ్బులను ఉత్పత్తి చేసి విక్రయిస్తున్నాయి.
"టీ క్యాటెచిన్స్ను ఉత్పత్తి చేసి ప్రక్రియను బైజ్నాథ్ ఫార్మాస్యూటికల్స్ సంస్థకు బదిలీ చేశాం. టీ, టీ వైన్ మార్కెట్లోకి వెళ్లడానికి సిద్ధంగా ఉన్నాయి. ఇది కంగ్రా టీ చరిత్రనే మార్చేస్తుందని" డా.కుమార్ చెప్పారు. క్యాటెచిన్లు సహజ యాంటీఆక్సిడెంట్లు. ఇవి కణ విచ్ఛిన్నాన్ని నివారించడంతోపాటు, ఇతర ప్రయోజనాలను అందిస్తాయి.
ఈ సందర్భంగా, టీ వెనిగర్ సాంకేతికతను ధర్మశాలలోని ఓ సంస్థకు బదిలీ చేశారు. టీ వెనిగర్లో ఊబకాయ నిర్మూలన గుణాలున్నాయి. 'ఆయుష్' సిఫారసు చేసిన మూలికలు కలిపిన హెర్బల్ గ్రీన్, బ్లాక్ టీలను కూడా ఆవిష్కరించారు. కొవిడ్-19ని అడ్డుకునేందుకు రోగనిరోధక శక్తిని పెంచడానికి ఈ ఉత్పత్తులు ఉపయోగకరంగా ఉంటాయని ఐహెచ్బీటీ శాస్త్రవేత్తలు చెబుతున్నారు.
(Visitor Counter : 220
యువజన వ్యవహారాలు, క్రీడల మంత్రిత్వ శాఖ
ఉత్తరప్రదేశ్ లోని గౌతమ్ బుద్ధ నగర్ లో మంగళవారం నుంచి కబడ్డీ పోటీతో మొదలైన ఖేలో ఇండియా యూనివర్సిటీ క్రీడలు, 2022
అట్టహాసంగా మొదలైన పోటీల మొదటి రోజు ఖేలో ఇండియా యూనివర్సిటీ క్రీడలు, 2022 ఉత్తరప్రదేశ్  మంగళవారం గౌతం బుద్ధ నగర్ లోని ఎస్ వి ఎస్ పి స్పోర్ట్స్ కాంప్లెక్స్ లో కబడ్డీ ఆటతో మొదలైంది.
ఖేలో ఇండియా KIUG22UP పోటీల అధికార ప్రారంభోత్సవం గురువారం జరుగుతుంది. ఈ పోటీలలో 200 యూనివర్సిటీలకు చెందిన 4000 మంది క్రీడాకారులు 21 ఆటలలో పోటీపడుతారు.
మొదటి రోజు కబడ్డీ పోటీకి ముందు చిన్న సాంస్కృతిక కార్యక్రమం జరిగింది. ఈ ప్రాంతానికి చెందిన పాఠశాలల విద్యార్థులు తమ అభినయం, నటనతో ఆహుతులను, క్రీడాకారులను ఆకట్టుకున్నారు. ఉత్తరప్రదేశ్ విజేత బబితా నాగర్, అంతర్జాతీయ కుస్తీ సహాయ మంత్రి శ్రీ బ్రిజేష్ సింగ్ ముఖ్య అతిథిగా పాల్గొన్నారు.
ప్రారంభోత్సవ కబడ్డీ పోటీకి హాజరైన ప్రముఖులలో గౌతం బుద్ధ నగర్ పార్లమెంట్ సభ్యుడు డాక్టర్ మహేశ్ శర్మ, రాజ్య సభ సభ్యుడు శ్రీ సురేంద్ర నాగర్, గౌతంబుద్ధ నగర్ జిల్లా పంచాయత్ చైర్మన్ శ్రీ అమిత్ చౌధరి , శాసనమండలి సభ్యుడు శ్రీ శ్రీచంద్ శర్మ , గౌతంబుద్ధ నగర్ జిల్లా మేజిస్ట్రేట్ శ్రీ మనీష్ కుమార్ వర్మ మరియు గౌతంబుద్ధ నగర్ పోలీసు కమిషనర్ శ్రీమతి లక్ష్మీ సింగ్ తదితరులు పాల్గొన్నారు.
ప్రారంభోత్సవంలో పేరొందిన క్రీడాకారులు, పారా ఒలింపిక్స్ పతక విజేత శ్రీ వరుణ్ భాటి, మల్లయోధురాలు బబితా నాగర్, ఉత్తర ప్రదేశ్ యోద్ధాస్ కు చెందిన కబడ్డీ ఆటగాళ్లు శ్రీ ఆశిష్ నాగర్ & శ్రీ ఆశు సింగ్ పాల్గొన్నారు.
ఆసక్తికరంగా సాగిన నాలుగు కబడ్డీ పోటీలలో మహిళా విభాగంలో జరిగిన మొదటి పోటీలో జింద్ కు చెందిన చౌధరి రణబీర్ సింగ్ యూనివర్సిటీ జట్టు బిలాస్ పూర్ వాజపేయి యూనివర్సిటీ జట్టును 41-28 పాయింట్లతో ఓడించింది. బిలాస్ పూర్ జట్టులో సంజూ దేవి
అసాధారణ ప్రతిభ కనబరచినప్పటికినీ జట్టులోని ఇతర ఆటగాళ్లు ఆమెకు కలసిరాకపోవడంతో చివరి క్షణాల్లో మ్యాచ్ చేజారిపోయింది.
చివర మూడు నిమిషాల సమయం మిగిలి ఉన్నంత వరకు మ్యాచ్ పోటాపోటీగా సాగింది.
మహిళా విభాగంలోని రెండవ మ్యాచ్ లో షిమ్లాకు చెందిన హిమాచల్ ప్రదేశ్ యూనివర్సిటీ దుర్గ్ కు చెందిన హెచ్ సి వై యూనివర్సిటీని 51-29 పాయింట్లతో ఓడించింది. షిమ్లా యూనివర్సిటీ మొదటి నుంచి దూకుడుగా ఆడి ప్రథమార్ధంలో 29-11
పాయింట్ల ఆధిక్యత సాధించింది. ద్వితీయార్ధంలో కూడా అదే జోరు కొనసాగించి మరో 22 పాయింట్లను సంపాదించింది. పాయింట్ల తేడాను తగ్గించడానికి దుర్గ్ జట్టు ఎంత ప్రయత్నించినా సాధ్యం కాలేదు. చివరకు ఓటమి చవిచూశారు.
పురుషుల విభాగంలో కోల్కతాకు చెందిన ఆడమాస్ యూనివర్సిటీ ఎంత ప్రయత్నించినప్పటికీ గురు కాశీ యూనివర్సిటీపై విజయం సాధించలేక పోయింది. ప్రథమార్ధం ముగిసే లోపలే ఆడమాస్ ఆటగాళ్లు ఇద్దరు గాయాలపాలయ్యారు. ఫలితంగా కోల్కతా జట్టు 29-35 పాయింట్లతో పరాజయాన్ని చవిచూసింది. సాయంత్రం జరిగిన మ్యాచ్ లో చెన్నైకి చెందిన ఎస్ ఆర్ ఎం యూనివర్సిటీ పై కోటా యూనివర్సిటీ 28-23 పాయింట్లతో గెలిచింది.
ఉత్తరప్రదేశ్ ఖేలో ఇండియా పోటీల రెండవ రోజున గౌతంబుద్ధ యూనివర్సిటీ ఇండోర్ స్టేడియంలో బాస్కెట్ బాల్ పోటీలు మొదలవుతాయి. గౌతంబుద్ధ నగర్ ఎస్ వి ఎస్ పి స్పోర్ట్స్ కాంప్లెక్స్ లో రెండవ రోజు కబడ్డీ పోటీలు కొనసాగుతాయి. మరొకవైపు లక్నోలో మాల్ కాంబ్, వాలీ బాల్ , టేబుల్ టెన్నిస్, రగ్బీ, ఫుట్ బాల్  మరియు టెన్నిస్ పోటీలు జరుగుతాయి.
ప్రధాన మంత్రి కార్యాలయం
గాంధీజయంతి సందర్భంగా గాంధీ స్మృతి వద్ద ప్రార్థనా సమావేశానికి హాజరైన ప్రధానమంత్రి
ప్రధానమంత్రి శ్రీ నరేంద్ర మోదీ, మహాత్మగాంధీ150వ జయంతి వార్షికోత్సవం సందర్భంగా న్యూఢిల్లీలోని గాంధీ స్మృతి వద్ద జరిగిన ప్రార్థనా సమావేశానికి హాజరై ఆయనకు నివాళులర్పించారు.
ప్రధాన మంత్రి కార్యాలయం
MyGov  కు 7 సంవత్సరాలు పూర్తి అయిన సందర్భం లో మైగవ్ స్వచ్ఛంద సేవకుల ను, సహాయకుల ను ప్రశంసించిన ప్రధాన మంత్రి
MyGov  ప్లాట్ ఫార్మ్ ను తమ తోడ్పాటుల తో సమృద్ధం చేసినటువంటి వాలంటియర్ లను, కన్ ట్రిబ్యూటర్ లను అందరి ని ప్రధాన మంత్రి శ్రీ నరేంద్ర మోదీ ప్రశంసించారు.
MyGovIndia  ద్వారా నమోదు అయినటువంటి ఒక ట్వీట్ కు ప్రతి గా ప్రధాన మంత్రి ఈ కింది విధం గా పేర్కొన్నారు:
‘‘ పాలన లో భాగస్వామ్యం పంచుకోవడం లోను, మన యువశక్తి కి ఒక స్వరం గా మారడం లోను ఒక సమర్థవంతమైనటువంటి ఉదాహరణ గా MyGov  సమున్నతం గా నిలుస్తున్నది.
మనం #7YearsOfMyGov ను జరుపుకొంటున్న ఈ రోజు న, ఈ ప్లాట్ ఫార్మ్ ను తమ తోడ్పాటు తో సుసంపన్నం చేసిన స్వయంసేవకుల ను, సహాయకుల ను అందరి ని నేను మెచ్చుకొంటున్నాను. ’’
వాణిజ్యం, పరిశ్రమల మంత్రిత్వ శాఖ
కొవిడ్ నియంత్రణ కోసం సేకరణల నిబంధనలు సరళీకరణ
కొవిడ్ మహమ్మారిని నియంత్రించడానికి అవసరమైన ప్రజా సేకరణలపై, "ప్రజా సేకరణల ఉత్తర్వు-2017" ప్రకారం వర్తించే నిబంధనలను కేంద్ర ప్రభుత్వం సడలించింది. భారత్లో తయారైన వస్తువులకు ఈ మినహాయింపులో ప్రాధాన్యం ఉంటుంది. "కేంద్ర వాణిజ్యం, పరిశ్రమల మంత్రిత్వ శాఖ" ఆధ్వర్యంలోని "పరిశ్రమలు, అంతర్గత వాణిజ్య ప్రోత్సాహ విభాగం" ఈ ఆదేశాన్ని జారీ చేసింది. 30.09.2021 వరకు మినహాయింపు అమల్లో ఉంటుందని పేర్కొంది.
ప్రధాన మంత్రి కార్యాలయం
మిజోరమ్ లో రాళ్ళ గని లో జరిగిన ఒక ప్రమాదం లో ప్రాణనష్టం వాటిల్లినందుకుసంతాపాన్ని వ్యక్తం చేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుండి పరిహారాన్ని కూడా ఆయన ప్రకటించారు
మిజోరమ్ లో రాళ్ళ గని లో జరిగిన ఒక ప్రమాదం లో ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుండి పరిహారాన్ని అందించడం జరుగుతుందని కూడా శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘మిజోరమ్ లో రాళ్ళ గని లో చోటు చేసుకొన్న ఒక విషాదకరమైనటువంటి ఘటన లో తమ ప్రియతముల ను కోల్పోయిన వ్యక్తుల కు కలిగిన శోకం లో నేను సైతం పాలుపంచుకొంటున్నాను. మృతుల దగ్గరి బంధువుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున పరిహారాన్ని ఇవ్వడం జరుగుతుంది. ఈ ప్రమాదం లో గాయపడ్డ వ్యక్తుల కు 50,000 రూపాయల చొప్పున మంజూరు చేయడం జరుగుతుంది: ప్రధాన మంత్రి’’ అని తెలిపింది.
(
రక్షణ మంత్రిత్వ శాఖ
ఈశాన్య ప్రాంతంలో కార్యాచరణ సన్నద్ధత, భద్రత పరిస్థితిని సమీక్షించిన సైన్యాధిపతి
భారత సైన్యాధిపతి జనరల్ ఎం.ఎం.నరవణె రెండు రోజుల పర్యటన కోసం నాగాలాండ్లోని దిమాపూర్ వెళ్లారు. అరుణాచల్ ప్రదేశ్ ఉత్తర సరిహద్దు ప్రాంతాల్లో కార్యాచరణ సన్నద్ధత, ఈశాన్య భారతంలోని అంతర్గత ప్రాంతాల్లో భద్రత పరిస్థితిని సమీక్షించారు.
దిమాపూర్లోని కార్ప్స్ ప్రధాన కార్యాలయానికి వెళ్లిన సైన్యాధిపతికి, ఉత్తర సరిహద్దుల్లో కార్యాచరణ సన్నద్ధత, ప్రస్తుత పరిస్థితిని లెఫ్టినెంట్ జనరల్ జాన్సన్ మాథ్యూ, డివిజినల్ కమాండర్లు వివరించారు.
అత్యంత జాగరూకతతో వ్యవహరిస్తున్నందుకు అధికారులందరినీ అభినందించిన సైన్యాధిపతి, అనుక్షణం అప్రమత్తంగా ఉండాలని, వాస్తవాధీన రేఖ వెంబడి జరిగే కార్యకలాపాలపై దృష్టి పెట్టాలని సూచించారు.
జనరల్ ఎం.ఎం.నరవణె శుక్రవారం తిరిగి దిల్లీకి చేరుకుంటారు.